Държавен вестник, бр. 29, 2002 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  29
в) документи, доказващи обработките или прера-
ботките на материали в Общността или в България,
издадени или изготвени в Общността или в България,
където тези документи се използват в съответствие с
националното законодателство;
г) сертификати за движение EUR.1 или декларации
върху фактура, доказващи произхода на използваните
материали, издадени или изготвени в Общността или в
България в съответствие с този протокол или в една от
другите страни, посочени в чл. 3 и 4, в съответствие с
правила за произход, които са идентични с правилата
от този протокол.
Член 28
Съхраняване на доказателствата за произ-
ход и потвърждаващите документи
1. Износителят, подаващ молба за издаване на сер-
тификат за движение EUR.1, съхранява най-малко 3 го-
дини документите, посочени в чл. 17, ал. 3.
2. Износителят, изготвящ декларация върху фактура,
съхранява най-малко 3 години копие от тази декларация
върху фактура, както и документите, посочени в чл. 21, ал. 3.
3. Митническите органи на страната на износа, из-
даващи сертификат за движение EUR.1, съхраняват най-
малко 3 години молбата, посочена в чл. 17, ал. 2.
4. Митническите органи на страната на вноса съхраня-
ват най-малко 3 години сертификатите за движение EUR.1
и декларациите върху фактура, които са им представени.
Член 29
Несъответствия и формални грешки
1. Откриването на несъществени несъответствия
между данните, посочени в доказателството за произ-
ход и съдържащите се в документите, представени пред
митническото учреждение с цел изпълнение на фор-
малностите по вноса на продуктите, не води по си-
лата на този факт до невалидност и недействителност
на доказателството за произход, ако е надлежно уста-
новено, че този документ съответства на представени-
те продукти.
2. Очевидни формални грешки, като например пе-
чатни грешки върху доказателство за произход, не могат
да бъдат причина този документ да бъде отхвърлен, ако
тези грешки не са такива, че да предизвикат съмнения от-
носно точността на данните, посочени в този документ.
Член 30
Стойности, изразени в евро
1. За прилагането на разпоредбите на чл. 21, ал. 1,
буква “б” и чл. 26, ал. 3 в случаи, когато продуктите са
фактурирани във валута, различна от евро, стойностите
в националните валути на страните—членки на Общ-
ността, на България и на другите страни, посочени в
чл. 3 и 4, равностойни на стойностите, изразени в евро,
се фиксират ежегодно от всяка от въпросните страни.
2. Всяка пратка ще се възползва от разпоредбите на
чл. 21, ал. 1, буква “б” или чл. 26, ал. 3 на база валутата,
в която е изготвена фактурата, в съответствие със сума-
та, фиксирана от въпросната страна.
3. Стойностите, които следва да се използват в как-
вато и да е национална валута, са равностойностите в
тази валута на стойностите, изразени в евро на първия
работен ден на октомври. Стойностите се съобщават на
Комисията на Европейските общности до 15 октомври
и се  прилагат от 1 януари следващата година. Комиси-
ята на Европейските общности уведомява въпросните
страни за съответните стойности.
4. Всяка страна може да закръглява нагоре или надо-
лу стойността, получена в резултат на превръщането в
националната си валута на стойност, изразена в евро.
Закръглената стойност не трябва да се различава с пове-
че от 5 процента от стойността, получена в резултат на
превръщането. Всяка страна може да запази непромене-
на своята национална валутна равностойност на стой-
ност, изразена в евро, ако по време на годишното уточ-
няване, предвидено в ал. 3, превръщането на тази стой-
ност преди всякакво закръгляване води до увеличаване
от по-малко от 15 % на националната валутна равно-
стойност. Националната валутна равностойност може
да бъде запазена непроменена, ако превръщането би до-
вело до намаляване на тази равностойност.
5. Стойностите, изразени в евро, се преразглеждат
от Комитета за асоцииране по искане на Общността
или на България. При извършване на този преглед
Комитетът за асоцииране проучва възможностите за
запазване на ефекта от въпросните лимити в реални
граници. За тази цел той може да реши да промени
стойностите, изразени в евро.
Г л а в а  V I
РАЗПОРЕДБИ ЗА АДМИНИСТРАТИВНО
СЪТРУДНИЧЕСТВО
Член 31
Взаимна помощ
1. Митническите органи на страните—членки на
Общността, или на България си съобщават взаимно
образците от отпечатъците на печатите, използвани в
техните митнически учреждения за издаване на серти-
фикати за движение EUR.1, както и адресите на митни-
ческите органи, отговорни за проверката на тези серти-
фикати и на декларациите върху фактура.
2. За осигуряване правилното прилагане на този про-
токол Общността и България си оказват взаимна помощ
чрез компетентните митнически администрации в про-
верката на автентичността на сертификатите за движе-
ние EUR.1 или декларациите върху фактура и верността
на информацията, дадена в тези документи.
Член 32
Проверка на доказателствата за произход
1. Последващи проверки на доказателствата за про-
изход се извършват по избор или когато митническите
органи на страната на вноса имат основателни съмне-
ния относно автентичността на такива документи, про-
изхода на въпросните продукти или изпълнението на
другите изисквания на този протокол.
2. За целите на прилагане на разпоредбите на ал. 1
митническите органи на страната на вноса връщат сер-
тификата за движение EUR.1 и фактурата, ако същата е
била представена, декларацията върху фактура или ко-
пие от тези документи на митническите органи на стра-
ната на износа, посочвайки където е възможно причини-
те за запитването. Всякакви получени документи и ин-
формация, които навеждат на мисълта, че информа-
цията, посочена в доказателството за произход, е невяр-
на, се препращат в подкрепа на молбата за проверка.
3. Проверката се извършва от митническите органи
на страната на износа. За тази цел те имат правото да
изискват всякакви доказателства и да извършват вся-
какви проверки на счетоводните документи на износи-
теля или всякакви други проверки, които считат за
необходими.
4. Ако митническите органи на страната на вноса
решат да отложат предоставянето на преференции за
въпросните продукти в очакване на резултатите от
проверката, предлагат на вносителя да освободи про-
дуктите при спазване на всякакви предпазни мерки,
които те считат за необходими.
5. Митническите органи, изискали проверката, се
информират за резултатите от тази проверка във въз-
можно най-кратки срокове. Тези резултати трябва ясно
да посочват дали документите са автентични и дали
въпросните продукти могат да бъдат считани за продук-
ти с произход от Общността, от България или от една от
другите страни, посочени в чл. 3 и 4, и дали изпълняват
другите изисквания на този протокол.
6. Ако в случаи на основателни съмнения няма от-
говор до изтичане на 10 месеца от датата на искането за
проверка или ако отговорът не съдържа достатъчна
информация, за да определи автентичността на въпрос-
ния документ или действителния произход на продук-
тите, митническите органи, отправили молбата, отказ-
ват освен при изключителни обстоятелства предоста-
вянето на преференции.